hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ոստիկաններն ու ՔԿՀ աշխատակիցները հիվանդանոցում ծեծի են ենթարկել դատապարտյալին | Forrights.am
ՀՀ ԱՆ քրեակատարողական հիմնարկներում և մարմիններում հասարակական վերահսկողություն իրականացնող հասարակական դիտորդների խմբի անդամները ՀՀ ԱՆ «Արմավիր« ՔԿՀ կատարած այցելության ժամանակ հանդիպել են ազատազրկման մեջ գտնվող Ն․Պ․-ին։ Վերջինիս ոտքը վիրակապված էր՝ առկա էր խորը վերք:
Այնտեղ, սակայն, քրեակատարողական հիմնարկի անվտանգության աշխատակիցները, ոստիկանները և քաղաքացիական հագուստով անձինք Ն․Պ․-ին ծեծի են ենթարկել:
Այցելության պահին վերջինիս մարմնի վրա առկա են եղել մի շարք մարմնական վասվածներ՝ քերծվածքներ և կապտուկներ: Նրա վիճակը ծանր էր, դժվարությամբ էր տեղաշարժվում:
Քրեակատարողական հիմնարկի աշխատակիցները Խմբի անդամներին հայտնել են, որ միջադեպի հրահրողը եղել է Ն․Պ․-ն:
2018թ․ սեպտեմբերի 6-ին Խումբը հրատապ հաշվետվությամբ դիմել է ՀՀ արդարադատության նախարարությանը՝ առաջարկելով վերոնշյալ միջադեպի վերաբերյալ քննություն իրականացնել՝ հրավիրել դատաբժիշկ ազատազրկված անձի մարմնական վնասվածքները արձանագրելու և դրանց ծանրության աստիճանն ու պատճառները որոշելու համար:
Ի պատասխան գրությանը՝ 2018թ․ սեպտեմբերի 17-ին նախարարությունից հայտնել են, որ ՀՀ ԱՆ «Արմավիր» ՔԿՀ-ի դատապարտյալ Ն․Պ․-ին 2018թ․ օգոստոսի 27-ին հետազոտման և բուժման նպատակով տեղափոխել են «Արմենիա» բժշկական կենտրոն։
Օգոստոսի 29-ին՝ ժամը 01։00-ի սահմաններում, վերջինս դրսևորել է ագրեսիվ վարք, չի ենթարկվել քրեակատարողական ծառայողների օրինական պահանջներին, պարբերաբար հնչեցրել է անհասցե հայհոյանքներ, առանց թույլտվության փորձել է դուրս գալ հիվանդասենյակից, հարձակվել է քրեակատարողական հիմնարկի պահպանության ապահովման բաժնի գլխավոր մասնագետ Ա․Խ.-ի և նույն բաժնի կրտսեր մասնագետ Հ․Ս.-ի վրա՝ պատճառելով մարմնական վնասվածքներ։
Քրեակատարողական ծառայողների կողմից օգնության նպատակով ահազանգ է կատարվել ՀՀ ոստիկանություն, որից հետո դատապարտյալի գործողությունները հնարավոր է դարձել զսպել միայն դեպքի վայր ժամանած ոստիկանության ծառայողների և օգնության կարգով ներկայացած մյուս քրեակատարողական ծառայողների կողմից։
Նույն օրը դատապարտյալ Ն․Պ․-ին առաջարկվել է բուժումը շարունակել ՀՀ ԱՆ «Դատապարտյալների հիվանդանոց» ՔԿՀ-ում, որից, սակայն, հրաժարվել է և տեղափոխվել ՀՀ ԱՆ «Արմավիր» ՔԿՀ։
Իսկ երկու օր անց՝ 2018թ․ օգոստոսի 31-ին, նրան կրկին առաջարկվել է բուժումը շարունակել ՀՀ ԱՆ «Դատապարտյալների հիվանդանոց» ՔԿՀ-ում, որից վերջինս կրկին հրաժարվել է։
Նախարարությունից ստացված պատասխան գրության մեջ միաժամանակ հայտնել են, որ «Արմենիա» բժշկական կենտրոնում դատապարտյալի դրսևորած վարքի կապակցությամբ ՀՀ քննչական կոմիտեի Երևան քաղաքի քննչական վարչության Աջափնյակ և Դավիթաշեն վարչական շրջանի քննչական բաժնում ՀՀ քրեական օրենսգրքի 316 հոդվածի 1-ին մասի հատկանիշներով հարուցվել է քրեական գործ։
2018թ․ սեպտեմբերի 5-ին նշված քրեական գործով վարույթն իրականացնող ՀԿԳ քննիչ Վ․Կ.-ն և ՀՀ ԴԲԳԳԿ Արմավիրի մարզային բաժնի փորձագետ Ս.Ա.-ն արդեն իսկ այցելել են ՀՀ ԱՆ «Արմավիր» ՔԿՀ-ի դատապարտյալ Ն․Պ․-ին և զննել նրան՝ դատաբժշկական փորձաքննության ենթարկելու նպատակով։
Նախորդ նյութըՎարչապետը ՄԱԿ-ի ամբիոնից բացահայտել է, թե հեղափոխության օրերին ով է իրեն ոգեշնչել
Հաջորդ նյութըԴատախազությունում նյութեր են նախապատրաստվում
«Նուբարաշեն» ՔԿՀ-ում դատապարտյալ է մահացել
21 օր հացադուլի մեջ․դատապարտյալը պահանջում է բուժում
Ո՞վ է պատասխան տալու դատապարտյալների առողջությունը քայքայելու համար, հիվանդ դատապարտյալը կրկին հացադուլի մեջ է
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի...
Հայտարարություն ՀՀ-ում վարժական հավաքների իրականացման ընթացքում խախտումների վերաբերյալ
Edit with Live CSS
Write CSS OR LESS and hit save. CTRL + SPACE for auto-complete.